ጠቅላይ ሚኒስትሩ በጌዴኦ ተፈናቅለው በመጠለያ ውስጥ የሚገኙ ዜጎችን ጎበኙ
፡- የኢፌዴሪ ጠቅላይ ሚኒስትር ዶክተር አብይ አህመድ ትላንት በጌዴኦ ዞን ገደብ ወረዳ በመጠለያ ውስጥ የሚገኙ ተፈናቃዮችን መጎብኘታቸውን የጠቅላይ ሚኒስትር ፅህፈት ቤት አስታውቋል። ጠቅላይ ሚኒስትሩ ትላንት ማለዳ ላይ በስፍራው በመገኘት ከተፈናቃዮችም ጋር መወያየታቸውንና በውይይቱም ተፈናቃዮቹ ያሉባቸውን ችግሮች ለጠቅላይ ሚኒስትሩ ማስረዳታቸውን ፅህፈት ቤቱ ዘግቧል። ከወራት
በፊት ከምዕራብና ምሥራቅ
ጉጂ እንዲሁም በጌዴኦ
ዞን አካባቢዎች በተከሰተ
ግጭት በርካታ ዜጎች
ከቤት ንብረታቸው መፈናቀላቸው ይታወሳል። ላለፉት 8 ወራት የፌዴራል፣ የክልልና አካባቢው መስተዳድሮች በመተባበር ለተፈናቃዮቹ ሰብዓዊ እና ተያያዥ ድጋፎችን ሲያቀርቡ እንደነበረ የሚታወቅ ሲሆን፣ ሰሞኑን የሰላም ሚኒስትሯ ወይዘሮ ሙፈሪያት ካሚልም በስፍራው በመገኘት ከተፈናቃዮቹ ጋር ውይይት ማድረጋቸው ይታወሳል። 